Belinda Meuldijk

Belinda Meuldijk (Oostvoorne, la 7-an de januaro 1955) estas nederlanda aktorino kaj lirikistino.
maldekstra|eta|Belinda Meuldijk (1980) verkistino

 Biografio 
Belinda naskiĝis kiel la filino de la scenaristo Wim Meuldijk kaj Else Arntzenius kaj kreskis en la mondo de spektakla komerco. Kiel infano ŝi jam ŝatis verki broŝurojn pri ĉevaloj. Je sia oka naskiĝtago ŝi ricevis sian unuan poneon. Ŝia unua libro estis "Mooie mensen" (Belaj homoj)  (1980).

 Kariero 

En 1977, Meuldijk konatiĝis al la ĝenerala publiko per sia rolo Esther en la filmo "Soldaat van Oranje" (Soldato de Oranĝo). En 1979 ŝi faris unuopaĵon kun la titolo La lasta diskoteko. Kiel redaktistino, ŝi multe kontribuis al la repertuaro de Rob de Nijs. En la 1980-aj kaj 1990-aj jaroj ŝi multe laboris kun komponisto kaj aranĝisto Gerard Stellaard. Meuldijk verkis, interalie, la sukcesojn "Hou me vast" (Tenu min) (1981), "Alles wat ademt" (Ĉio, kio spiras)  (1985) kaj "Banger Hart" (Pli timema koro) (1996). Ŝi ankaŭ kunverkis "Wereldwijd één stem" kaj la version en Esperanto de ĝi Unu voĉ tutmonda. En 2001, Meuldijk ricevis oran harpon por sia tuta verkaro kiel verkistino. Ĉi tiu verkaro nun inkluzivas dek librojn kaj du kolektojn, inkluzive de ŝia libro, Paĉjo Pipo, aperinta en 2011. Meuldijk estis en 2025 honorita kiel Kavaliro en la Ordeno de Oranje-Nassau.

 Politiko 
Meuldijk subtenas la bonfarton de bestoj dum jaroj, precipe por "Peoples Animal Welfare Society" (PAWS). Ŝi faris kvar filmojn pri ĉi tio, kiuj estis elsenditaj de la TROS. Por la eŭropaj elektoj 2004 kaj la parlamentaj elektoj de 2006, ŝi estis kandidato por la Partio por la Bestoj kiel listopuŝantino

 Privata vivo 
Meuldijk estis edzino de Rob de Nijs ekde 1984. kun kiu ŝi havas du filojn. Pri ilia plej juna filo, kiu estas aŭtismulo, ŝi verkis kanton. Meuldijk kaj de Nijs disiĝis en 2006. En 2011 ŝi reedziniĝis. Tiu geedzeco estis finita en januaro 2016.

Kategorio:Nederlandaj verkistoj